****

Θεσσαλονίκη 26/1/2023

**ΕΛΛΗΝΙΚΗ ΔΗΜΟΚΡΑΤΙΑ ΑΠ : 61**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦ. ΔΙΕΥ/ΝΣΗ ΕΚΠ/ΣΗΣ ΚΕΝΤ.ΜΑΚΕΔΟΝΙΑΣ ΠΡΟΣ :Προς όλες τις σχολικές**

**ΔΙΕΥΘ/ΝΣΗ ΔΕΥΤ/ΘΜΙΑΣ ΕΚΠΑΙΔΕΥΣΗΣ μονάδες δια της ΔΔΕ Ανατολ.**

**ΑΝΑΤΟΛΙΚΗΣ ΘΕΣ/ΝΙΚΗΣ**

***12ο ΓΕΝΙΚΟ ΛΥΚΕΙΟ ΘΕΣΣΑΛΟΝΙΚΗΣ* ΚΟΙΝ**

Σχολείο ΠΡΕΣΒΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

**ΑΛΕΞ. ΣΠΑΝΟΥ 2 - Τ.Κ. 543 52**

**ΤΗΛ. & FAX: 2310-943179**

**πληρ: Ορφανουδάκης Εμμανουήλ**

**e-mail :** [**12lykthess@gmail.com**](mailto:12lykthess@gmail.com)

ΘΕΜΑ: **Παράταση υποβολής αιτήσεων συμμετοχής εκπαιδευτικών στην Eπιμόρφωση Β2 επιπέδου Τ.Π.Ε.**

**Όπως ανακοινώθηκε τα αποτελέσματα της κλήρωσης της Α’ φάσης υποβολής αιτήσεων για τα προγράμματα της 2ης περιόδου επιμόρφωσης Β2 επιπέδου ΤΠΕ ανακοινώθηκαν** και καλούνται οι ενδιαφερόμενοι εκπαιδευτικοί να ενημερωθούν σχετικά με το αποτέλεσμα της αίτησής τους, με χρήση των κωδικών τους, επιλέγοντας «Αίτηση Επιμόρφωσης -> Προβολή Αίτησης - Α Φάση» ή/και «Αίτηση Επιμόρφωσης -> Προβολή Αποτελεσμάτων Κλήρωσης» από το περιβάλλον του Πληροφοριακού Συστήματος (MIS) της Πράξης, στην ηλεκτρονική διεύθυνση [https://e-pimorfosi.cti.gr/mis](https://e-pimorfosi.cti.gr/mis/home). Ταυτόχρονα, ξεκινά η **Β’ φάση υποβολής και επικαιροποίησης αιτήσεων, με στόχο τη συμπλήρωση προγραμμάτων που δεν έλαβαν τον απαιτούμενο αριθμό αιτήσεων για να υλοποιηθούν.**

**Στα προγράμματα που υλοποιούνται από το 12ο ΓΕΛ ΘΕΣΣΑΛΟΝΙΚΗΣ υπάρχουν ακόμα θέσεις και καλούνται οι συνάδελφοι που ενδιαφέρονται να δηλώσουν συμμετοχή όπως προβλέπεται από παρακάτω οδηγίες.**

Στο πλαίσιο αυτό, **από σήμερα Πέμπτη 26 Ιανουαρίου 2023, καλούνται:**

* **οι εκπαιδευτικοί που δεν κληρώθηκαν ή είναι επιλαχόντες σε προγράμματα** (ιδίως, εκείνοι που είναι σε θέσεις του καταλόγου επιλαχόντων με μικρή πιθανότητα επιλογής), καθώς και
* **άλλοι ενδιαφερόμενοι εκπαιδευτικοί, όπως για παράδειγμα, όσοι δεν πρόλαβαν να υποβάλουν αίτηση κατά την Α' φάση**,

**έως και τη Δευτέρα 30 Ιανουαρίου 2023 στις 5:00 μ.μ.**, να ενημερωθούν για τα προγράμματα αυτά και **να καταλάβουν (με σειρά χρονικής προτεραιότητας) μία από τις διαθέσιμες, κενές θέσεις**, επικαιροποιώντας την αίτησή τους ή υποβάλλοντας νέα αίτηση.

Επισημαίνεται ότι, τα προγράμματα υλοποιούνται με το βάση το **μεικτό μοντέλο επιμόρφωσης**, ενώ στις περισσότερες συστάδες **πολλά από τα διαθέσιμα προγράμματα** που μπορούν να επιλέξουν οι ενδιαφερόμενοι στη φάση αυτή **περιλαμβάνουν μόνο σύγχρονες εξ αποστάσεως συνεδρίες και ασύγχρονες εξ αποστάσεως δράσεις**, που λαμβάνουν χώρα μέσω ειδικής πλατφόρμας. Στα προγράμματα αυτά (κατηγορίας IIb), **οι επιμορφούμενοι θα παρακολουθήσουν το πρόγραμμα εξ αποστάσεως** (από το χώρο τους, μέσω του υπολογιστή τους), **χωρίς να χρειάζεται να μεταβαίνουν στο Κέντρο Στήριξης Επιμόρφωσης (ΚΣΕ), το οποίο μπορεί να βρίσκεται σε άλλη γεωγραφική περιοχή, οπουδήποτε στη Ελλάδα.**

Οδηγίες για την υποβολή της αίτησης συμμετοχής σας στη Β’ φάση, θα βρείτε [**ΕΔΩ**](https://e-pimorfosi.cti.gr/yliko-diax-organosis/category/102-b2-manuals) (σελ 30, Ενότητα 6 "Αίτηση Επιμόρφωσης – Β’ Φάση").

Η υποβολή αίτησης συμμετοχής πραγματοποιείται [**ΕΔΩ**](https://e-pimorfosi.cti.gr/mis/home).

**Μετά την ολοκλήρωση της Β’ φάσης αιτήσεων επιμόρφωσης, με νεώτερη ανακοίνωση θα ενημερωθούν τα ΚΣΕ σχετικά με την υλοποίηση των προγραμμάτων** που έχουν υποβάλει και τις απαραίτητες ενέργειες για την έναρξη των μαθημάτων (εγγραφές επιμορφούμενων κλπ.), **καθώς επίσης και οι εκπαιδευτικοί σχετικά με τη συμμετοχή τους.**

Περισσότερες πληροφορίες σχετικά με την Επιμόρφωση Β2 επιπέδου ΤΠΕ, τις προϋποθέσεις συμμετοχής και τη διεξαγωγή των επιμορφωτικών προγραμμάτων, είναι διαθέσιμες [**ΕΔΩ**](https://e-pimorfosi.cti.gr/yliko-diax-organosis/category/103-enimerotika-b2).